text: [{"text_idx": "#000004", "text": "Prezdaant Traamp ibsa kenneen, Dhaabbanni Fayyaa Addunyaa weerara Vayirasii koroonaa ilaalchisee maqaa Chaayinaa eeguuf jecha yeroo dheeraaf odeeyfannoo sobaa kennaa ture jechuun yakke. Traamp akka jedhetti, \u201cWHO\u2019n Vaayirasichi namarraa namatti kan darbuu miti; akkasumas imala gara Chaayinaatti godhamu addaan kutuun hin barbaachisu jechuu isaatiin, Vayirasiin koroonaa Ameerikaa dabalatee biyyoota addunyaa keessatti faca\u2019uun lubbuu ummata kumaatamaa galafataa jira\u201djedhe."}, {"text_idx": "#000005", "text": "Haaluma kanaan Donald Tramp, Dhaabbatichi yoo xiqqaate Chaayinaa wajjiin dubbii sobaa facaasuu isaa amanee itti gaafatamummaa hanga fudhatutti, Ameerikaan mallaqa Dolaara Miiliyoona 450 tahu kan WHO kennaa turte addaan kutuu beeksise."}, {"text_idx": "#000007", "text": "WHO\u2019n ji\u2019a lama dura Dhibeen Vayirasii Koroonaa Chaayinatti ka\u2019e, sadarkaa Weerara Addunyaatti guddachuu mala jechuun eega akeekkachiisee booda, Donald Tramp gama isaatiin, \u201cdhibeen COVID-19 jedhamu wanta akka qofa/utaalloo salphaa taheefi kan tasa dhabamu waan taheef Ameerikaa hin cinqu\u201djechuun isaa ni yaadatama."}]